# Associació per a la Defensa de la Natura

L'Associació per a la Defensa de la Natura (ADN) és una organització no governamental que té com a objectius la protecció i l'estudi de la natura a Andorra.

## Fundació

L'Associació per a la Defensa de la Natura es va fundar el 1986 amb l'objectiu amb tres línies principals d'actuació: conservació, recerca, i divulgació.

## Accions

L'Associació per a la Defensa de la Natura porta a terme accions directes de conservació de la natura, promovent una ordenació del territori a les Valls d'Andorra que racionalitzi la presència humana, la creació d'espais naturals protegits, i la salvaguarda d'espècies animals o vegetals en perill, reivindicant solucions efectives per als problemes de contaminació i residus i col·laborant amb altres institucions per crear, adaptar i fer aplicar les lleis de protecció del medi ambient.
L'ADN contribueix a la recerca sobre el medi ambient i la seva protecció promovent i desenvolupant treballs científics, propostes i accions conservacionistes, i estudia els elements naturals menys coneguts d'Andorra, analitzant la seva situació i proposant mesures per a la seva protecció.
L'associació organitza conferències, col·loquis i debats, i realitzant sortides educatives guiades a la muntanya i a espais naturals protegits, a més de promoure accions d'educació mediambiental en coordinació amb altres institucions.

## Col·laboracions

És el representant de BirdLife International a Andorra. i manté contactes i intercanvis amb altres organitzacions internacionals amb objectius similars. Participa i organitza simposis i congressos d'àmbit internacional.

## Publicacions

L'ADN edita i difon publicacions divulgatives sobre el patrimoni natural andorrà i la necessitat de preservar-lo, la revista periòdica Aigüerola, i l'Atles dels Ocells Nidificants d'Andorra

## Referències

* ↑ «Retall de premsa: ADN organitza una projecció de fotografies del sud-est d'Àsia». Diari Bondia Andorra. [Consulta: 7 maig 2011].
* ↑ «Qui som?». Associació per a la Defensa de la Natura. [Consulta: 27 abril 2011].
* ↑ «Entitats col·laboradores del SIGMA». SIGMA (Sistema d'Informació Geogràfica Mediambiental d'Andorra). Arxivat de l'original el 2010-05-29. [Consulta: 27 abril 2011].
* ↑ «La petjada ecològica d'Andorra: càlcul i educació ambiental». UNESCO Andorra, 2005. Arxivat de l'original el 2016-03-04. [Consulta: 23 abril 2011].
* ↑ «Retall de premsa: ADN obre el debat entre el jovent sobre l'alt nivell d'insostenibilitat». Diari Bondia Andorra, 10-06-2009. [Consulta: 23 abril 2011].
* ↑ «L'Associació per a la Defensa de la Natura is the BirdLife Affiliate» (en anglès). Birdlife International. [Consulta: 23 abril 2011].
* ↑ «Pour un plan global de restauration et de cohabitation avec l'ours dans les Pyrénées» (en francès). Pays de l'ours, 11-05-2010. Arxivat de l'original el 2012-03-23. [Consulta: 23 abril 2011].
* ↑ «Les pro-ours se retrouvent en Andorre» (en francès). Pyrénéesinfo.fr, 11-05-2010. Arxivat de l'original el 2012-03-23. [Consulta: 23 abril 2011].
* ↑ «2010 Any Internacional de la Diversitat Biològica - Programa d'activitats». UNESCO Andorra, 08-05-2010. Arxivat de l'original el 2012-03-23. [Consulta: 23 abril 2011].
* ↑ «Revista Aigüerola». Associació per a la Defensa de la Natura. [Consulta: 27 abril 2011].

## Enllaços externs

* Associació per a la Defensa de la Natura - Lloc web oficial
* El seu blog